CELEX: 31995R2800
Language: da
Date: 1995-11-29 00:00:00
Title: Rådets forordning (EF) nr. 2800/95 af 29. november 1995 om ændring af forordning (EØF) nr. 1765/92 om indførelse af en støtteordning for producenter af visse markafgrøder

Avis juridique important

|

31995R2800

Rådets forordning (EF) nr. 2800/95 af 29. november 1995 om ændring af forordning (EØF) nr. 1765/92 om indførelse af en støtteordning for producenter af visse markafgrøder  

EF-Tidende nr. L 291 af 06/12/1995 s. 0001 - 0002

RÅDETS FORORDNING (EF) Nr. 2800/95 af 29. november 1995 om ændring af forordning (EØF) nr. 1765/92 om indførelse af en støtteordning for producenter af visse markafgrøder RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 42 og 43,under henvisning til akten vedrørende Østrigs, Finlands og Sveriges tiltrædelse,under henvisning til forslag fra Kommissionen (1),under henvisning til udtalelse fra Europa-Parlamentet (2), ogud fra følgende betragtninger:I forordning (EØF) nr. 1765/92 (3) er der i artikel 3, stk. 6, fastsat en særlig foranstaltning med henblik på at sikre, at udbytterne fra 1993-planen overholdes, hvis en medlemsstat vælger at fastlægge produktionsregioner, der ikke svarer til de regionale basisarealer; for så vidt angår de nye medlemsstater, der ikke var undergivet denne foranstaltning i 1993, bør det sikres, at udbytterne ifølge den plan, der anvendes det første år efter tiltrædelsen, overholdes;inden for rammerne af den almindelige overenskomst om told og udenrigshandel (GATT) har Det Europæiske Fællesskab indgået aftaler om visse olieafgrøder med visse tredjelande; disse aftaler blev godkendt ved Rådets afgørelse 93/355/EØF (4) og 94/87/EF (5); aftalerne blev iværksat inden for rammerne af forordning (EØF) nr. 1765/92;i ovennævnte aftaler er det fastsat, at der i tilfælde af en udvidelse af Fællesskabet sker en forøgelse af det areal, der anvendes til beregning af det maksimale garantiareal for oliefrø, med et areal, der ikke er større end det gennemsnitsareal, der i hver ny medlemsstat har været udlagt med oliefrø i de sidste tre år umiddelbart før tiltrædelsen;det er nødvendigt at tildele de nye medlemsstater et nationalt referenceareal for oliefrø;ved forordning (EØF) nr. 1765/92 blev der indført en støtteordning for producenter af visse markafgrøder; visse bestemmelser i den ordning, der indtil da fandt anvendelse, er derfor blevet overflødige; med henblik på en tydeliggørelse og forenkling af EF-forskrifterne bør nævnte bestemmelser ophæves -UDSTEDT FØLGENDE FORORDNING:Artikel 1 I forordning (EØF) nr. 1765/92 foretages følgende ændringer:1) Artikel 3, stk. 6, andet punktum, affattes således:»Fremgår det af disse oplysninger, at det gennemsnitsudbytte, der følger af regionaliseringsplanen for 1993 i henhold til stk. 2, eller at det gennemsnitsudbytte, der for de nye medlemsstaters vedkommende følger af planen for 1995, er overskredet i en medlemsstat, nedsættes alle godtgørelser til denne medlemsstat for det følgende produktionsår i forhold til den konstaterede overskridelse.«2) I bilag IV ændres hektarangivelsen »5 128 000« til »5 482 000«.3) I bilag V indsættes følgende:>TABELPOSITION>Artikel 2 Forordning nr. 115/67/EØF (6), nr. 167/67/EØF (7), nr. 724/67/EØF (8), (EØF) nr. 569/76 (9), (EØF) nr. 1774/76 (10), (EØF) nr. 3766/91 (11), (EØF) nr. 1431/82 (12), (EØF) nr. 2036/82 (13), (EØF) nr. 1491/85 (14) og (EØF) nr. 2194/85 (15) ophæves.Artikel 3 Denne forordning træder i kraft på tredjedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 29. november 1995.På Rådets vegneL. ATIENZA SERNAFormand(1) EFT nr. C 188 af 22. 7. 1995, s. 7.(2) Udtalelse afgivet den 27. oktober 1995 (endnu ikke offentliggjort i Tidende).(3) EFT nr. L 181 af 1. 7. 1992, s. 12. Forordningen er senest ændret ved forordning (EF) nr. 1460/95 (EFT nr. L 144 af 28. 6. 1995, s. 1).(4) EFT nr. L 147 af 18. 6. 1993, s. 25.(5) EFT nr. L 47 af 18. 2. 1994, s. 1.(6) EFT nr. 111 af 10. 6. 1967, s. 2196/67.(7) EFT nr. 130 af 28. 6. 1967, s. 2590/67.(8) EFT nr. 252 af 19. 10. 1967, s. 10.(9) EFT nr. L 67 af 15. 3. 1976, s. 29.(10) EFT nr. L 199 af 24. 7. 1976, s. 1.(11) EFT nr. L 356 af 24. 12. 1991, s. 17.(12) EFT nr. L 162 af 12. 6. 1982, s. 28.(13) EFT nr. L 219 af 28. 7. 1982, s. 1.(14) EFT nr. L 151 af 10. 6. 1985, s. 15.(15) EFT nr. L 204 af 2. 8. 1985, s. 1.